cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

vonal

Iktatószám: VFO/ 188-2/2014.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2014. április 10-ei rendkívüli nyilvános ülésére**

**Tárgy:** Az egyes közszolgáltatások kötelező igénybevételéről szóló

32/1995. (XII. 19.) rendelet módosítása

**Az előterjesztő:** Papp Gábor polgármester

**Készítette:**  Babics Tamás osztályvezető

**Megtárgyalta:** Városfejlesztési, Természet- és Környezetvédelmi Bizottság

Pénzügyi és Turisztikai Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A hulladékról szóló 2012. évi CLXXXV. törvény (továbbiakban Ht) 35. §.-ában a hulladékkezelési közszolgáltatás ellátása érdekében a települési önkormányzatokat rendeletalkotásra hatalmazta fel.

Az egyes közszolgáltatások kötelező igénybevételéről szóló 32/1995. (XII. 19.) rendeletünk 7/C §-a ugyan a személyes adatok védelméről és a közérdekű adatok nyilvánosságáról szóló 1992. évi LXIII. törvény előírásai szerint az adatkezelést szabályozza, de ez a jogszabály időközben hatályát vesztette.

A Ht. 35. §. g) pontja szerint a hulladékgazdálkodási közszolgáltatással összefüggő személyes adatok (a természetes személyazonosító adatok, valamint a lakcím) kezelésére vonatkozó rendelkezéseket is rögzíteni kell.

A Ht. 38. § (3) bekezdése kimondja „A gazdálkodó szervezet ingatlanhasználó a közszolgáltató felhívására a közhiteles nyilvántartás szerinti nevét, székhelyének, telephelyének címét, adószámát, a természetes személy ingatlanhasználó a személyes adatai közül a családi és utónevét, lakóhelyének, tartózkodási és értesítési helyének címét megadja.”

A most beterjesztett rendeletmódosításunk ennek a Ht-ben meghatározott rendeletben szabályozható az adatok használatára, kezelésére vonatkozó szabályrendszerét rögzíti.

Az önkormányzati rendelet-tervezet módosításának, indokolása:

1. §. Az Ör. 7/C §. –ban az adatkezelés és az adatok felhasználásának részletes szabályai kerültek kidolgozásra.
2. §. a rendelet hatálybalépésének idejét határozza meg.

**Tisztelt Képviselő-testület!**

Kérjük a rendelettervezet megtárgyalását és elfogadását.

A döntés minősített szótöbbséget igényel.

**2.**

**AZ ELŐTERJESZTÉS MELLÉKLETE**

**Hévíz Város Önkormányzat Képviselő-testületének**

**……/….. (…...) önkormányzati rendelete**

**Az egyes közszolgáltatások kötelező igénybevételéről szóló 32/1995. (XII.19) önkormányzati rendelet módosításáról**

Hévíz Város Önkormányzat Képviselő-testülete a hulladékgazdálkodásról szóló 2012. évi CLXXXV. törvény 35. §. g) pontjában, továbbáaz információs önrendelkezési jogról és az információszabadságról szóló 2011. évi CXII. törvény 5.§ (1) bekezdés b) pontjában kapott felhatalmazás alapján Magyarország Alaptörvény 32. cikk (1) bekezdésének a) pontjában meghatározott feladatkörében eljárva a következőket rendeli el:

1. § Az egyes közszolgáltatások kötelező igénybevételéről szóló 32/1995. (XII.19) önkormányzati rendelet (továbbiakban Ör.) 7/C § helyébe az alábbi rendelkezés lép:

*„7/C. § (1) A közszolgáltatás igénybevételére köteles természetes személy, továbbá a gazdálkodó szervezet ingatlan tulajdonos, vagy használó (a továbbiakban: adatszolgáltatásra kötelezett) a Ht. 38. § (3) bekezdése alapján adatszolgáltatási kötelezettséget köteles teljesíteni.*

*(2) Az adatszolgáltatásra kötelezett, az adatainak változását a tény bekövetkezésétől számított 15 napon belül köteles a Közszolgáltatónak bejelenteni.*

*(3) Amennyiben az adatszolgáltatásra kötelezett a Közszolgáltató felhívására sem adja át kezelendő személyes adatait, az adatok átadását a Közszolgáltató részére, a megkeresésétől számított 15 napon belül az Önkormányzat teljesíti.*

*(4) Az Önkormányzat az adatok szolgáltatására a polgármesteri hivatalt jelöli ki.”*

1. § Az Ör. 2014. április 15-én lép hatályba és hatálybalépését követő napon hatályát veszti.

Hévíz, 2014. április 10.

dr. Tüske Róbert Papp Gábor

jegyző polgármester

**Előzetes hatásvizsgálat**

a jogalkotásról szóló 2010. évi CXXX. törvény 17. § (1) bekezdése alapján

**A rendelet-tervezet címe**: Az egyes közszolgáltatások kötelező igénybevételéről szóló 32/1995. (XII.19) rendelet módosítása.

**Társadalmi-gazdasági hatása**: A személyes adatok biztonsága, védelme alapvető állampolgári jog, a rendeletmódosítás alapvetően ezt a célt szolgálja

**Költségvetési hatása**: Nincs

**Környezeti, egészségi hatása**: Nincs

**Adminisztratív terheket befolyásoló hatása**: A személyes adatok kezelése, a nyilvántartások vezetése további adminisztratív teherrel nem jár.

**Egyéb hatása**: Nincs

**A rendelet megalkotásának szükségessége**: A változó jogszabályi előírásoknak illetve a hulladékról szóló 2012. évi CLXXXV. törvény 35. § g) pontjában kapott felhatalmazás alapján.

**A rendelet megalkotása elmaradása esetén várható következmények**: az önkormányzati rendelet a hatályos rendelkezésektől eltérő szabályokat tartalmazna.

**A rendelet alkalmazásához szükséges feltételek**:

* **személyi**: nincs
* **szervezeti**: nincs
* **tárgyi**: nincs
* **pénzügyi**: nincs

**3.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **osztályvezető** |  |  |
| **Bediné Makra Anikó** | **pénzügyi ellenőrzés** |  |  |
| **Dr. Márkus Mirtill** | **jogi szempontból** |  |  |
| **Dr. Tüske Róbert**  **jegyző** | **törvényességi felülvizsgálat** |  |  |